putri nata ingkang nêmbe miyos wau, sinung nama Sawitri, awit saking karsanipun sang prabu, ingkang sampun dipun idèni brahmananing praja minôngka pangèngêt-èngêt, bilih kalampahanipun sang prabu kagungan putra, sangking manêmbah saha kadhawuhan Bathari Sawitri. Sarêng sang dèwi saya agêng saya wimbuh sulistyanipun, misuwur ing akathah, Dèwi Sawitri punika panjamanipun Bathari Sri. Taksih wontên sambêtipun.